CELEX: C2004/273/46
Language: lv
Date: 2004-11-06 00:00:00
Title: Lieta C-413/04: Prasība pret Eiropas Savienības Padomi, ko 2004. gada 27. septembrī iesniedza Eiropas Parlaments

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               C 273/25
            
         Prasība pret Eiropas Savienības Padomi, ko 2004. gada 27. septembrī iesniedza Eiropas Parlaments
   (Lieta C-413/04)
   (2004/C 273/46)
   Eiropas Kopienu Tiesā 2004. gada 27. septembrī izskatīšanai ir iesniegta prasība pret Eiropas Savienības Padomi, ko cēla Eiropas Parlaments, kuru pārstāv A. Baas un U. Rösslein, pārstāvji, kas norādīja adresi Luksemburgā.
   Eiropas Parlamenta prasījumi Tiesai ir šādi:
   
               —
            
            
               atcelt 2004. gada 28. jūnija Direktīvu 2004/85/EK, ar ko groza Eiropas Parlamenta un Padomes Direktīvu 2003/54/EK attiecībā uz konkrētu noteikumu piemērošanu Igaunijā (1);
            
         
               —
            
            
               piespriest Padomei atlīdzināt izdevumus.
            
         Pamati un galvenie argumenti
   2003. gada Pievienošanās akta 57. pants nesatur nepieciešamo tiesisko pamatu apstrīdētās direktīvas pieņemšanai. Šīs tiesību normas mērķis ir Kopienu tiesību aktu pielāgošana sakarā ar pievienošanās faktu un Kopienu tiesību aktu, kas netika pielāgoti ar pašu Pievienošanās aktu, piemērošana jaunajām dalībvalstīm. Līdz ar to citi grozījumi nav pamatojami ar akta 57. pantu. Šī tiesību norma nevar tikt izmantota, lai izdarītu atkāpes Kopienu tiesību aktos, īpaši tādas, kas sniedzas tālāk nekā tās, kas tieši un ierobežojoši noteiktas Pievienošanās aktā.
   Tā kā 2003. gada Pievienošanās akta 57. panta izmantošanas par tiesisko pamatu pamatotība nekādā ziņā neizriet no apsvērumiem un citām direktīvas tiesību normām, apstrīdētā direktīva nav pietiekami pamatota.
   
      (1)  OV L 236, 7.7.2004., 10. lpp.